《齐天乐 题梦轩师金城柳色图》
清代·冯煦

暝烟摇梦孤城闭。依依旧游如此。废驿霾云，荒堤咽雨，谁遣飘零身世。

前尘易逝。便坠絮为萍，更无秋蒂。侧侧微波，再来总是断肠地。

颓垣尚衔莫紫。暗风吹戍角，犹绾羁思。系马轻阴，调莺旧曲，不分而今憔悴。

危阑更倚。也应念攀条，酒边书记。一抹残阳，乱鸦啼倦垒。

作者简介：冯煦（1842～1927）原名冯熙，字梦华，号蒿庵，晚号蒿叟、蒿隐。江苏金坛五叶人。少好词赋，有江南才子之称。光绪八年(1882) 举人，光绪十二年（1886）进士，授翰林院编修。历官安徽凤府知府、四川按察使和安徽巡抚。辛亥革命后，寓居上海，以遗老自居。曾创立义赈协会，承办江淮赈务，参与纂修《江南通志》。冯煦工诗、词、骈文，尤以词名，著有《蒿庵类稿》等。